Guðmundur og Valdís kylfingar ársins hjá GSÍ Golfsamband Íslands hefur valið kylfinga ársins 2019 en það eru þau Guðmundur Ágúst Kristjánsson úr Golfklúbbi Reykjavíkur og Valdís Þóra Jónsdóttir úr Golfklúbbnum Leyni . Árið 2019 var án efa það besta á ferli Guðmundar en hann sigraði þrisvar á Nordic Golf mótaröðinni sem var nóg til þess að tryggja sér þátttökurétt á Áskorendamótaröðinni í golfi , næst sterkustu mótaröð Evrópu . Þá komst Guðmundur áfram á lokaúrtökumótið fyrir Evrópumótaröð karla og endaði árið efstur íslenskra kylfinga á heimslista karla en hann er sem stendur í 558. sæti . Valdís Þóra lék í ár sitt þriðja tímabil á Evrópumótaröð kvenna og varð um síðustu helgi hársbreidd frá því að halda fullum keppnisrétti á mótaröðinni þegar hún endaði í 71. sæti á stigalistanum . Besti árangur Valdísar á Evrópumótaröðinni kom í Ástralíu þar sem hún endaði í 5. sæti . Auk þess að leika á Evrópumótaröðinni reyndi Valdís fyrir sér í úrtökumótunum fyrir LPGA mótaröðina þar sem hún féll úr leik á öðru stiginu . Þetta er í 22. skipti þar sem tveir einstaklingar eru valdir sem kylfingar ársins hjá GSÍ , kona og karl . Þetta er í þriðja sinn sem Valdís Þóra fær þessa viðurkenningu en í fyrsta sinn sem Guðmundur Ágúst fær þessa viðurkenningu . Árið 1973 var fyrsta kjörið hjá GSÍ á kylfingi ársins . Birgir Leifur Hafþórsson hefur oftast verið kjörinn kylfingur ársins í karlaflokki eða alls 11 sinnum . Ólafía Þórunn Kristinsdóttir er sú sem oftast hefur fengið þessa viðurkenningu í kvennaflokki eða alls sex sinnum . Björgvin Þorsteinsson Sigurður Thorarensen Björgvin Þorsteinsson Sigurður Pétursson Sigurður Pétursson Sigurður Pétursson Úlfar Jónsson Úlfar Jónsson Úlfar Jónsson Úlfar Jónsson Úlfar Jónsson Úlfar Jónsson Kylfingar ársins í karlaflokki 1998 - 2019 : Heiðar Davíð Bragason Guðmundur Ágúst Kristjánsson Kylfingar ársins í kvennaflokki 1998 - 2019 :